CELEX: 62016CN0459
Language: da
Date: 2016-08-12 00:00:00
Title: Sag C-459/16 P: Appel iværksat den 12. august 2016 af Trenzas y Cables de Acero PSC, S.L. til prøvelse af dom afsagt af Retten (Sjette Afdeling) den 2. juni 2016 i forenede sager T-426/10 — T-429/10 og T-438/12 — T-441/12, Moreda-Riviere Trefilerias m.fl. mod Kommissionen

24.10.2016   
            
            
               DA
            
            
               Den Europæiske Unions Tidende
            
            
               C 392/17
            
         Appel iværksat den 12. august 2016 af Trenzas y Cables de Acero PSC, S.L. til prøvelse af dom afsagt af Retten (Sjette Afdeling) den 2. juni 2016 i forenede sager T-426/10 — T-429/10 og T-438/12 — T-441/12, Moreda-Riviere Trefilerias m.fl. mod Kommissionen
   (Sag C-459/16 P)
   (2016/C 392/21)
   Processprog: spansk
   
      Parter
   
   
      Appellant: Trenzas y Cables de Acero PSC, S.L. (ved abogados F. González, A. Tresandi Blanco og V. Romero Algarra)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Dom afsagt af Retten den 2. juni 2016 i sag T-426/10 — T-429/10 og navnlig i sag T-428/10, Trenzas y Cables de Acero PSC mod Europa-Kommissionen, ophæves.
            
         
               —
            
            
               Kommissionen tilpligtes at betale omkostningerne i såvel den foreliggende sag som i sagen for Retten.
            
         
      Anbringender og væsentligste argumenter
   
   
               1.
            
            
               Retten har begået en retlig fejl, idet den har anvendt en ukorrekt juridisk standard, da den har lagt til grund, at Tycsa PSC udgjorde en økonomisk enhed med MRT, eftersom Trenzas y Cables, den virksomhed, der kontrollerede Tycsa PSC 100 %, ophørte med eksistere, og MRT ikke er efterfølger til Trenzas y Cables.
            
         
               2.
            
            
               Retten har begået en retlig fejl, idet den har anvendt en ukorrekt juridisk standard, og den har gjort sig skyldig i en begrundelsesmangel, for så vidt som den ikke har angivet grundene til, at de edsvorne erklæringer, der blev fremsat af Tycsa PSC’ generaldirektører, savner grundlag som retligt relevant indicium for, at der forelå én enkelt økonomisk enhed.
            
         
               3.
            
            
               Retten har kvalificeret de faktiske omstændigheder urigtigt, nemlig konkurrenternes indtryk, idet det er Rettens opfattelse, at disse indtryk udgør et supplerende og derfor retligt relevant indicium ved godtgørelsen af, at der foreligger en økonomisk enhed, der udgøres af Tycsa PSC, GSW og de øvrige virksomheder, der ejes af sidstnævnte virksomhed.
            
         
               4.
            
            
               Retten har kvalificeret de faktiske omstændigheder urigtigt, nemlig overlapningerne med hensyn til ansatte mellem Tycsa PSC, GSW og de virksomheder, der ejes af sidstnævnte virksomhed, idet det er Rettens opfattelse, at disse overlapninger udgør et supplerende og derfor retligt relevant indicium ved godtgørelsen af, at disse virksomheder udgør en økonomisk enhed.
            
         
               5.
            
            
               Retten har kvalificeret de faktiske omstændigheder urigtigt, nemlig det møde, der blev afholdt mellem Trenzas y Cables og en konkurrent, idet Rettens anså dette møde for et supplerende indicium ved godtgørelsen af, at Tycsa PSC er en del af en økonomisk enhed, som GSW er moderselskab for.
            
         
               6.
            
            
               Retten har begået en retlig fejl ved vurderingen af beviserne, og den har under alle omstændigheder tilsidesat sine forpligtelser i forbindelse med domstolskontrol, idet den har forkastet det af appellanten fremførte argument, hvorefter appellanten ikke tilhørte en økonomisk enhed, der bestod af Trenzas y Cables og GSW, uden at foretage en bedømmelse af de beviser, der er fremlagt med henblik på at afkræfte formodningen for, at der er udøvet en afgørende indflydelse.
            
         
               7.
            
            
               Retten har begået en retlig fejl, der består i en tilsidesættelse af retten til forsvar, idet det er Rettens opfattelse, at for så vidt som Kommissionen baserede sin bedømmelse af appellantens betalingsevne på faktiske omstændigheder, der er gjort rede for, og som appellanten er bekendt med, har denne institution overholdt appellantens ret til at blive hørt.
            
         
               8.
            
            
               Retten har begået en retlig fejl ved vurderingen af beviserne, og den har under alle omstændigheder ikke i henhold til lovgivningen udøvet sine beføjelser i forbindelse med domstolsprøvelse, den har begået en retlig fejl, der består i en tilsidesættelse af begrundelsespligten, og endelig har Retten begået en retlig fejl, der består i en urigtig gengivelse af de faktiske omstændigheder og beviserne vedrørende appellantens mulighed for at opnå ekstern finansiering
            
         
               9.
            
            
               Retten har begået en retlig fejl ved bedømmelsen af beviserne, og den har under alle omstændigheder tilsidesat sin pligt til at foretage en fuld domstolsprøvelse, idet det er Rettens opfattelse, at appellanten ikke har givet Kommissionen de oplysninger, der er nødvendige for at vurdere størrelsen af selskabets aktionærers egenkapital. Desuden finder appellanten, at Retten har gjort sig skyldig i en begrundelsesmangel, for så vidt som den ikke har angivet grundene til, at Deloitte-undersøgelserne, som Tycsa PSC har påberåbt sig, ikke har bevisværdi.